搭大部分书浪向个宣传弗一样，上海县弗是啥“小渔村”，来勒16世纪，上海就是东南地区有名气个城市哉。弘治辰光（1488年－1505年），上海县已经“人物之盛、财赋之多，盖可当江北数郡，蔚然为东南名邑。”，县治形成5条主要个街道：新衙巷、新路巷、薛巷、康衢巷、梅家巷，到嘉靖年间，县治的街坊已经增加到61个，形成纵横交错的道路网。上海地区商肆酒楼林立。到16世纪后期，上海进一步发展，有名个豫园就修造勒迭个辰光。